open-index/open-wikipedia-markdown huggingface dataset:
Karol Fabián

Doc. Ing. **Karol Fabián**, CSc. (* 23. november 1949, Praha – † 30. január 2025, Banská Bystrica) bol slovenský počítačový vedec a priekopník Internetu, známy svojím prínosom v oblasti návrhu počítačových systémov a počítačových sietí, v rámci ktorej je i držiteľom viacerých patentov.

Fabián je často považovaný za jedného z „otcov slovenského internetu“. V roku 1993 odišiel z akadémie do IBM, kde do roku 2013 pôsobil ako riaditeľ pobočky IBM Slovensko a vedúci oddelenia pre priemysel.

## Vzdelanie
Fabián sa narodil v Prahe, študoval na Českom vysokom učení technickom v Prahe, kde sa špecializoval na počítačovú analýzu digitálnych signálov a kde v rokoch 1969 až 1981 získal titul inžiniera (Ing.) ako aj následne hodnosť kandidáta vied (CSc.) Počas štúdia tiež absolvoval výskumné stáže na University of Edinburgh a University of Southampton v Spojenom kráľovstve.

## Život a práca
Fabián začal svoju kariéru ako vedecký pracovník na ČVUT Praha. Neskôr pôsobil ako výskumný pracovník na Katedre mikroelektroniky na Eindhoven University of Technology v Holandsku a na ETH Zürich vo Švajčiarsku.

Fabián neskôr nastúpil do Slovenskej akadémie vied na jej Ústav technickej kybernetiky, kde viedol oddelenie distribuovaných počítačových systémov. Počas pôsobenia v ústave Fabiánova výskumná skupina okrem iného vyvinula originálny systém SM 53/20 v rámci medzinárodného programu SMEP. Tento systém zahŕňal radiálne usporiadanie, v ktorom prepojenie počítačov nebolo viazané na spojovaciu linku obmedzenej dĺžky, ale bolo umožnené sériovým prenosom s volitelným komunikačným protokolom. Systém SM 53/20 neskôr zaznamenal komerčné úspechy vo viacerých odvetviach.

Po páde železnej opony zohral Fabián a jeho tím kľúčovú úlohu pri zavádzaní a rozvoji Internetu na Slovensku. Fabiánova výskumná skupina implementovala prvé natívne TCP/IP pripojenie v krajine a stála tiež za viacerými sieťovými a internetovými inováciami na Slovensku, vrátane zriadenia prvej slovenskej webovej stránky.

V rokoch 1989 až 2003 pôsobil Fabián ako slovenský zástupca v Technickom výbore pre komunikáciu Medzinárodnej federácie pre spracovanie informácií (IFIP TC6). Počas svojho pôsobenia na Ústave technickej kybernetiky SAV, neskôr  na Ústave automatizácie a komunikácie SAV pôsobil ako člen výkonného výboru SANET-u a riaditeľ EARN Slovakia.

V roku 1993 prerušil akademickú kariéru a nastúpil do IBM, kde pôsobil ako riaditeľ pobočky IBM Slovensko a vedúci oddelenia pre priemysel. V roku 2013 nastúpil na Univerzitu Mateja Bela, kde viedol Centrum krízového riadenia a spoluzakladal UMB Data and Society Lab.

Zomrel 30. januára 2025.

## Referencie

Kategória:Osobnosti z Prahy
Kategória:Slovenskí elektrotechnici
Kategória:Slovenskí informatici
Kategória:Pracovníci Slovenskej akadémie vied
Kategória:Absolventi Českého vysokého učení technického
Skalka (vrch vo Veporských vrchoch, 1064 m)

**Skalka** () je vrch vo Veporských vrchoch, krajinnom celku Slovenského rudohoria. Leží nad obcou Látky, približne  východne od Hriňovej.

## Poloha
Nachádza sa v strednej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a zasahuje na katastrálne územie mesta Hriňová a obce Látky. Najbližšími sídlami sú južne situované Látky a severne ležiaci Lom nad Rimavicou, Drábsko a Sihla, juhozápadne sa nachádza Detvianska Huta a Hriňová a východne osady obce Kokava nad Rimavicou.

## Opis
Skalka leží na juhu centrálnej časti Veporských vrchov, v hrebeni, vedúcom z Dlhého grúňa () južným smerom na Bykovo (). Severne sa nachádza Čierťaž (), Sedmák (), Dlhý grúň (), Tlstý javor () a Obrubovanec (), západne Pätina (), Magura () a Stračí vrch (), južne Táňovo (), Chocholná () a Bykovo () a východne Sokolovo (), Pálenica () a Drahová (). Severné a východné svahy odvodňuje rieka Ipeľ, severné a západné Biela voda, smerujúca do Slatiny v povodí rieky Hron. Vrchol traverzuje značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrchy Veporských vrchov, Poľanu, Nízke Tatry, Stolické vrchy a Javorie.

## Prístup
Na vrchol nevedie značená turistická trasa, no traverzom vedie úbočím:
*  červená turistická značka od juhu zo sedla Prašivá okolo prameňa Ipľa na Čierťaž
*  modrá turistická značka z Látok-Bratkovice na Čierťaž a do Lomu nad Rimavicou

## Referencie

## Pozri aj
* Veporské vrchy
* Sihlianska planina 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Detva
Kategória:Hriňová
Kategória:Látky
Jakobína Zičiová

**Jakobína Zičiová** alebo **Jacqueline Zičiová** (celým menom *Jakobina Mária Anna Zenaide Irén Olga Zichy de Zich et Vásonkeö (Péchy de Pécsújfalu)*; * 13. január 1846, Boldogkőváralja† 27. marec 1915, Košice) bola grófka a filantropka, ktorá žila a pôsobila v Haniske pri Košiciach a v Košiciach.

## Životopis
Jakobína Zičiová bola jediná dcéra a dedička Emanuela Péchyho a Zenaidy Meskovej, čím zdedila po ženskej línii Hanisku spolu s kaštieľom a pozemkami. Jej matka zomrela veľmi mladá a otec často cestoval po Taliansku. Jej brat zomrel ako 6 ročný pri nehode koča s koňmi.

Za manžela si vzala Rudolfa Zičiho a Haniska sa tak dostala do vlastníctva rodiny Zičiovcov, ktorá mala v 19. a 20. storočí zásadný vplyv na jej ekonomický a duchovný rozvoj. Tým, že rodina Zičiovcov bývala v kaštieli priamo v Haniske, prejavovala aj veľký záujem o každodenné problémy ľudí. Hospodársky a ekonomicky podporovali miestnych ľudí, výstavbu, rekonštrukciu, školské a cirkevné zariadenia v obci. Napriek tomu, ako šľachetne pristupovala rodina k filantropii, Jakobína Zičiová medzi nimi vynikala v tom, že si dobročinnosť vybrala ako prvoradý životný cieľ. Starala sa najmä o chorých a chudobných.

Jakobína vychovala sedem detí, no ako 28 ročná oslepla a svoje dve najmladšie deti nikdy nevidela. Napriek tomu sa starala o potreby chudobnejších obyvateľov Hanisky a svojím životom sa oddala rodine a náboženskej viere. Okrem pomoci Haniske sa zapojila aj do charitatívnej činnosti v Košiciach, kde sa stala jednou z vedúcich osobností. V Košiciach výrazne podporovala charitatívny ústav *Chlieb svätého Antona*, *Detský domov svätého Jozefa*, *Domov svätej Zity*, založenie detskej nemocnice, ale iniciovala aj väzenskú a nemocničnú misiu.

V roku 1878 založila v Haniske kláštor pre sestry Svätého kríža a zriadila tam dievčenskú školu a detský útulok. Po dievčenskej škole neskôr pribudol chudobinec, nemocnica a malý penzionát. V roku 1882 bola zriadená v kláštore druhá učebňa, v roku 1900 bola druhá miestnosť pre opatrovňu a v roku 1909 tretia učebňa pre ľudovú dievčenskú školu.

Zomrela vo veku 69 rokov v sobotu 27. marca 1915 večer o 19:45 vo svojom paláci v Košiciach, a na jej počesť bolo 1. apríla 1915 zvolané mimoriadne zasadnutie Košického katolíckeho spolku Patronage, kde mal o jej životnej činnosti prejav košický biskup Augustín Fischer-Colbrie. Jej telesné pozostatky boli umiestnené v rodinnej hrobke v kostole svätého Jána Nepomuckého v Haniske.

## Galéria

Súbor:Jakobína Zičiová 2.jpg|Jakobína Zičiová
Súbor:Haniska J. Zichy hrobka.jpg|Hrobka Jakobíny Zičiovej v Haniske


## Referencie

## Externé odkazy
* Geni.com

Kategória:Slovenskí šľachtici
Kategória:Uhorskí šľachtici
Kategória:Zičiovci
Kategória:Haniska (okres Košice-okolie)
Kategória:Péchyovci
Mike Hammond

**Michael Hammond** (* 21. február 1990, Brighton, Anglicko† 19. júl 2023, Shawnigan Lake, Britská Kolumbia, Kanada) bol britský hokejový útočník. Reprezentoval Veľkú Britániu dvakrát na majstrovstvách sveta v ľadovom hokeji, v rokoch 2019 a 2021. Zahynul pri autonehode vo veku 33 rokov.

## Hokejová kariéra

### Klubová kariéra
Narodil sa v Anglicku, ale vyrastal v Kanade, kde so športom na ľade aj začínal. V sezóne 2015/16 sa stal profesionálnym hokejistom. Ročník odohral v nižšej zámorskej súťaži ECHL v tímoch Cincinnati Cyclones a Brampton Beast.

Od sezóny 2016/17 pôsobil na britských ostrovoch v najvyššej tamojšej súťaži EIHL. Začínal v škótskom klube Braehead Clan, od roku 2017 bol potom hráčom anglického Manchesteru Storm, v ktorom vytrval do ročníka 2018/19.

Následne sa presunul do druhej nemeckej ligy, kde odohral jeden ročník. V sezóne 2020/21 sa mal stať posilou extraligového Zvolena. Za mužstvo zo Slovenska ale napokon naskočil iba do piatich prípravných stretnutí, po ktorých sa ho vedenie mužstva rozhodlo vyradiť zo súpisky. Hammond napokon odohral ročník v dánskej lige.

V sezóne 2021/22 pôsobil v tretej nemeckej lige v tíme Hannover Scorpions, odkiaľ sa pred štartom sezóny 2022/23 presunul naspäť na britské ostrovy, kde sa stal novou posilou Nottinghamu Panthers.

### Reprezentácia
Hammond mal dvojité kanadsko-britské občianstvo. Veľkú Britániu prvýkrát reprezentoval na majstrovstvách sveta nižšej divízie v roku 2018. Na turnaji získal dva body za asistencie v piatich zápasoch a ostrovnému štátu dopomohol k prvému postupu do elitnej kategórie od roku 1994.

Na súpiske Spojeného kráľovstva nechýbal ani na majstrovstvách sveta v Bratislave a v Košiciach. Na šampionáte patril medzi najlepších hráčov Veľkej Británie, so štyrmi gólmi bol najlepším strelcom a zároveň najproduktívnejším hráčom svojho tímu. Dobrým výkonom v Košiciach pomohol svojmu družstvu k zotrvaniu v najvyššej kategórii.

Hammond reprezentoval Veľkú Britániu aj na šampionáte v lotyšskej Rige v roku 2021. V siedmich zápasoch opäť zapísal štyri body, tentoraz za dva góly a dve prihrávky.

Hammond sa do reprezentačného tímu vrátil v roku 2023 na majstrovstvách sveta nižšej divízie. Piatimi bodmi (dva góly a tri asistencie) pomohol Britom k návratu medzi hokejovú elitu.

## Smrť
Mike Hammond zahynul pri dopravnej nehode v júli 2023 na kanadskom ostrove Shawnigan Lake. Mal tridsaťtri rokov.

## Referencie

Kategória:Osobnosti z Brightonu
Kategória:Britskí hokejisti
Kategória:Kanadské osobnosti anglického pôvodu
Kategória:Hráči HKm Zvolen
Kategória:Hráči Hannover Scorpions
Kategória:Účastníci MS v hokeji 2019
Kategória:Účastníci MS v hokeji 2021
Kategória:Obete cestných dopravných nehôd
Sulfónová kyselina

**Sulfónové kyseliny** sú organické zlúčeniny, ktoré obsahujú skupinu –SO3H. Patria medzi organosírne zlúčeniny a ich všeobecný vzorec je RSO3H, kde R je alkylová alebo arylová skupina. Skupinu –SO3H možno zapísať i ako –SO2–OH, takže sa skladá zo sulfónu a hydroxylovej skupiny. Sulfónové kyseliny možno vnímať ako deriváty kyseliny sírovej, kde je jedna hydroxylová skupina nahradená organickým substituentom. Soli a estery sulfónových kyselín sa nazývajú sulfonáty. 

## Organické názvoslovie

V organickom názvosloví sa sulfónová skupina označuje príponou **-sulfónová kyselina**, ak je to skupina s najvyššiou prioritou, alebo predponou **sulfo-**.

## Príprava
Alkylsulfónové kyseliny vznikajú sulfoxidáciou alebo hydrolýzou ich sulfochloridov.

Arylsulfónové kyseliny (nazývané i arénsulfokyseliny alebo arylsulfokyseliny), teda kyseliny aromatických zlúčenín, vznikajú sulfonáciou. Zavedením sulfónovej skupiny do aromatických zlúčenín možno zvýšiť ich rozpustnosť vo vode.

## Reakcie
Použitím silnej zásady sa deriváty kyseliny benzénsulfonovej menia na fenoly:

: C6H5SO3H + 2 NaOH → C6H5OH + Na2SO4 + H2O

## Referencie

## Zdroj
Zoznam literárnych článkov/3

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 3?
3× v pasci3× v sedle

Kategória:Zoznamy literárnych článkov
Banský grúň

**Banský grúň** () je vrch vo Veporských vrchoch, krajinnom celku Slovenského rudohoria. Leží pri obci Lom nad Rimavicou, približne  severovýchodne od Hriňovej.

## Poloha
Nachádza sa strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Lom nad Rimavicou. Najbližším sídlom sú severozápadne situované obce Lom nad Rimavicou, Drábsko a Sihla, juhovýchodne leží Utekáč a Šoltýska a južne Látky.

## Opis
Banský grúň leží na juhu centrálnej časti Veporských vrchov, v rázsoche, vedúcej severovýchodným smerom z Čierťaže (). Severne sa nachádza Plešková (), Nad Králičkou (), Sedmák (), Dlhý grúň () a Tlstý javor (), západne Žabec (), Pätina () a Magura (), južne Čierťaž (), Skalka (), Bykovo () a Drahová () a východne Jaseninka (), Ďurkov vrch (), Železná brána () a Tri chotáre (). Vodu zo severných i južných častí hrebeňa odvádza potok Zálomka do Rimavice, patriacej do povodia rieky Rimava. Na vrchol nevedie turistická trasa. V oblasti sa nachádza laznícke osídlenie.

### Výhľady
Vrchol pokrýva horská lúka, obklopená nesúvislým lesným porastom, ktorý umožňuje obmedzený rozhľad. Z vhodných lokalít je možné pozorovať okolité vrchy Veporských vrchov, Poľanu a Nízke Tatry.

## Prístup
Na vrchol nevedie značená turistická trasa, preto prístup je možný lesnou cestou po hrebeni, odbočením z  modrej turistickej značky, vedúcej z Lomu nad Rimavicou na Čierťaž.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Lom nad Rimavicou
Roman Samotný

Mgr. **Roman Samotný** (* Trenčín) je slovenský žurnalista, LGBTI+ aktivista a dídžej. Je majiteľom kaviarne Tepláreň, kde bol 12. októbra 2022 spáchaný teroristický čin.

## Životopis
Navštevoval gymnázium v Novom Meste nad Váhom. Už na strednej škole sa venoval ekologickému a ľudsko-právnemu aktivizmu. Od svojich 16 rokov je *[[Coming out|out]]*. Vyrastanie ako queer človek v slovenskej spoločnosti považuje za traumatizujúce.

Na Filozofickej fakulte Univerzity Komenského v Bratislave v roku 2007 vyštudoval žurnalistiku a získal magisterský titul. V prvom ročníku začal stážovať v televízii a v treťom bol dramaturgom TV Joj. Pracoval aj ako redaktor v tlačovej agentúre SITA a týždenníku Plus 7 dní. Žurnalistike sa aktívne venoval viac ako 12 rokov. Písal aj scenáre pre *Silnú zostavu* v RTVS.

V 25 rokoch však vyhorel a začal hľadať nové smerovanie. Pre Iniciatívu Inakosť sa začal v roku 2010 podieľať na organizácii Filmového festivalu inakosti, stal sa jeho PR manažérom. Pracuje tiež ako dídžej pod menom DJ Vesnu. Založil tiež platformu *Queer Slovakia*, ktorá zahŕňa niekoľko queer podujatí v Bratislave a online časopis *queerslovakia.sk* s informáciami pre queer komunitu. Tepláreň v rámci nej založil v roku 2015. Jeho cieľom bolo vytvoriť priestor, *„v ktorom sa mohol cítiť dobre každý“*. Navštevovali ju aj ľudia mimo LGBTI+ komunity.

Do širšieho povedomia sa dostal po teroristickom útoku, ktorý sa uskutočnil 12. októbra 2022 pred jeho kaviarňou. Samotný sa stal následne hovorcom LGBTI+ ľudí. Po útoku zvažoval zatvorenie kaviarne, pre silnú podporu sa rozhodol podnik nezatvoriť. Podieľal na aj iniciatíve *Ide nám o život*, ktorá spojila viac ako 50 občianskych organizácií a spustila projekt *Sme Tepláreň*.

## Ocenenia
* 2023: Biela vrana „za ľudskú odvahu, otvorenosť a za dlhodobé vytváranie bezpečného slobodného priestoru pre LGBTI+ komunitu“.
* 2023: Cena primátora Bratislavy za „podporu a vytvorenie bezpečného priestoru v Bratislave pre všetkých, ktorí chcú byť prijatí v tolerancii a úcte a za dlhodobú snahu o zmenu vnímania inakosti“.

## Referencie

## Iné projekty

Kategória:Osobnosti z Trenčína
Kategória:Slovenskí aktivisti
Kategória:Slovenskí novinári
Kategória:Slovenskí dídžeji
Kategória:Slovenské LGBT osobnosti
Kategória:Laureáti Bielej vrany
Kategória:Absolventi Filozofickej fakulty Univerzity Komenského v Bratislave
Sebastián Surový

**Sebastián Surový** (* 14. august 2004, Brezno) je slovenský hokejový obranca. Momentálne pôsobí v klube HK Brezno. Hokeju sa začal venovať v 4 rokoch. Bol na viacerých reprezentačných podujatiach naposledy na Majstrovstvá sveta U16, kde získal bronzovú medailu. Posledný zápas v reprezentačnom drese odohral 6. júna 2023 proti Poľsku (0:7).

## Klubový hokej
Sebastián Surový začínal s hokejom vo svojom rodnom meste v Brezne, ale po niekoľkých rokoch začal hrať v starších žiakoch v Banskej Bystrici po vzore jeho staršieho brata. Jeho vrchol kariéry dosiahol v 15 rokoch, kedy mal v juniorskej extralige 27 bodov.

Kategória:Slovenskí hokejisti
Kategória:Osobnosti z Brezna
Adam Brenkus

**Adam Brenkus** (* 8. január 1999, Dolný Kubín) je slovenský profesionálny futbalista, ktorý hráva na poste stredopoliara v slovenskom klube Dukla Banská Bystrica.

## Klubová kariéra

### MFK Ružomberok
Brenkus vyrastal v mládežníckom tíme MFK Ružomberok. V A-tíme Ružomberka debutoval 21. júla 2018 v zápase proti ŠKF Sereď (remíza 1:1). Vo svojej prvej sezóne odohral päť zápasov z toho štyri v lige.

Svoj prvý gól strelil 17. júna 2020 v prvom zápase semifinále Slovnaft Cupu proti DAC 1904 Dunajská Streda (remíza 1:1). O týždeň neskôr prispel asistenciou k výhre 3:0 a postupu do finále.

Prvý gól vo Fortuna lige strelil 8. augusta 2020 pri remíze 2:2 s AS Trenčín. V tejto sezóne bol pravidelne súčasťou základnej zostavy a celkovo odohral v sezóne 25 zápasov z toho 23 v lige.

V jesennej časti Fortuna ligy 2021/22 strelil tri góly v 10 zápasov.

#### Hosťovanie v Bardejove
Dňa 12. januára bol Brenkus poslaný na polročné hosťovanie do Partizána Bardejov v 2. lige. V tíme debutoval 26. februára pri remíze 0:0 s KFC Komárno. Hneď v druhom zápase za Bardejov strelil svoj prvý gól pri víťazstve 2:0 nad Petržalkou. Za Bardejov odohral 10 zápasov no s tímom zostúpil do 3. ligy - východ.

### ViOn Zlaté Moravce
Po príchode z hosťovania prestúpil Brenkus do ViOnu Zlaté Moravce. V klube debutoval 16. júla pri prehre 0:2 so Spartakom Trnava. Prvýkrát skóroval 20. augusta proti svojmu bývalému klubu MFK Ružomberok (remíza 2:2). V sezóne odohral 31 zápasov a úspešne sa zachránili vo Fortuna lige v baráži proti Tatranu Prešov.

## Štatistiky

### Klubové
*K 22. júlu 2023*

;Poznámky
:**<sup>1</sup>** Európska liga UEFA
:**<sup>2</sup>** Play-off o Európsku ligu UEFA
:**<sup>3</sup>** Baráž o zotrvanie

## Referencie

## Externé odkazy
*Adam Brenkus na transfermarkt.com

Kategória:Slovenskí futbalisti
Kategória:Hráči MFK Ružomberok
Kategória:Hráči Partizán Bardejov
Kategória:Hráči FC ViOn Zlaté Moravce
Kategória:Futbaloví stredopoliari
Kategória:Osobnosti z Dolného Kubína
6. liga

**6. Iiga** je šiesta najvyššia futbalová súťaž na Slovensku. V sezóne 2023/2024 je rozdelená na 16 skupín v regiónoch Bratislava, západ, stred a východ, ktoré sú riadené príslušnými regionálnymi zväzmi a v prípade Bratislavy ObFZ.

## Rozdelenie

### Bratislavský futbalový zväz

* VI.liga ObFZ Bratislava – mesto 
* VI.liga ObFZ Bratislava – vidiek 

### Západoslovenský futbalový zväz

* VI. liga Sever HUMMEL ZsFZ 
* VI. liga Stred HUMMEL ZsFZ 
* VI. liga Juh HUMMEL ZsFZ 
* VI. liga Západ HUMMEL ZsFZ 
* VI. liga Východ HUMMEL ZsFT 

### Stredoslovenský futbalový zväz

* VI. liga skupina A 
* VI. liga skupina B 
* VI. liga skupina C 
* VI. liga skupina D 

### Východoslovenský futbalový zväz

* VI. liga Košicko-gemerská dospelí VsFZ 
* VI. liga Podtatranská dospelí VsFZ 
* VI. liga Vihorlatsko-dukelská dospelí VsFZ 
* VI. liga Šarišská dospelí VsFZ 
* VI. liga Zemplínska dospelí VsFZ 

## Tímy v sezóne 2023/2024

### Západ

### Stred

### Východ

## Externé odkazy
* VI. liga ObFZ Bratislava – mesto na sportnet.sme.sk/futbalnet
* VI. liga ObFZ Bratislava – vidiek na sportnet.sme.sk/futbalnet
* (západ - sever) na sportnet.sme.sk/futbalnet
* (západ - stred) na sportnet.sme.sk/futbalnet
* (západ - juh) na sportnet.sme.sk/futbalnet
* (západ - východ) na sportnet.sme.sk/futbalnet
* (západ - západ) na sportnet.sme.sk/futbalnet
* (stred skupina A, B, C, D) na sportnet.sme.sk/futbalnet
* (východ - košicko-gemerská) na sportnet.sme.sk/futbalnet
* (východ - podtatranská) na sportnet.sme.sk/futbalnet
* (východ - vihorlatsko-dukelská) na sportnet.sme.sk/futbalnet
* (východ - zemplínska) na sportnet.sme.sk/futbalnet
* (východ - šarišská) na sportnet.sme.sk/futbalnet
Kategória:Slovenské futbalové súťaže
Matej Grešák

**Matej Grešák** (* 31. máj 1999, Tulčík) je slovenský profesionálny futbalista, ktorý hráva na poste stredopoliara v slovenskom klube FK Železiarne Podbrezová.

## Klubová kariéra

### Tatran Prešov
Grešák vyrastal v mládežníckom tíme Tatranu Prešov. V A-tíme debutoval 26. marca 2016 pri výhre 2:1 nad FK Spišská Nová Ves (Prešov vtedy pôsobil v 2. lige).

Vo Fortuna lige debutoval 10. decembra 2016 pri remíze 1:1 s FK Železiarne Podbrezová.

Za Prešov však nikdy nenastúpil v základnej zostave.

### FK Poprad
V lete 2018 prestúpil Grešák do druholigového tímu FK Poprad. Za tím debutoval 5. septembra vo štvrtom kole Slovnaft Cupu pri víťazstve 3:0 nad MŠK Spišské Podhradie. O tri dni neskôr debutoval v 2. lige pri prehre 0:2 s KFC Komárno. V sezóne 2018/19 odohral za klub 6 zápasov z toho štyri v lige. S Popradom skončil na druhom mieste v lige a klub sa predstavil v baráži o Fortuna ligu kde podľahli AS Trenčín (po prvom zápase však vyhrávali 2:0).

Svoj prvý gól za klub strelil 31. júla 2020 proti Partizánu Bardejov (prehra 1:3). Pre Grešáka to bol vôbec prvý gól medzi seniormi.

### Železiarne Podbrezová
Dňa 3. februára 2021 prestúpil v rámci 2. ligy do FK Železiarne Podbrezová. V klube debutoval 20. februára pri víťazstve 2:1 nad FC Petržalka. Prvýkrát skóroval 6. marca pri víťazstve 3:0 nad Dubnicou.

V sezóne 2021/22 vyhral s Podbrezovou 2. ligu a po troch rokoch sa vrátili do Fortuna ligy. V sezóne odohral Grešák 24 zápasov v ktorých strelil dva góly.

## Štatistiky

### Klubové
*K 22. júlu 2023*

; Poznámky
: **<sup>1</sup>** Play-off o Konferenčnú ligu UEFA

## Úspechy
**FK Železiarne Podbrezová**

* 2. liga: 2020/21

## Referencie

## Externé odkazy
* Matej Grešák na transfermarkt.com

Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FK Poprad
Kategória:Hráči FO ŽP Šport Podbrezová
Kategória:Osobnosti z Tulčíka
Ukrajinské národné futbalové mužstvo do 21 rokov

**Ukrajinské národné futbalové mužstvo do 21 rokov** je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.

Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Pri svojom debute v roku 2006 Ukrajina postúpila do finále kde podľahla Holandsku 0:3.

## EURO do 21 rokov

## Externé odkazy
* Ukrainian Football Association – U-21 

## Zdroj

Kategória:Futbal na Ukrajine
Kategória:Ukrajinské národné družstvá
Kategória:Národné futbalové mužstvá do 21 rokov
Kúpele Kováčová

**Kúpele Kováčová** môže byť:

* pôvodné kúpeľné zariadenie, dnes Kúpele Kováčová, s. r. o.
* zdravotnícke zariadenie na liečbu pohybového ústrojenstva dospelých pacientov, pozri Národné rehabilitačné centrum Kováčová
* zdravotnícke zariadenie, v minulosti zamerané na liečbu detí a mládeže, pozri Špecializovaný liečebný ústav Marína
Tony Bennett

**Tony Bennett**, vlastným menom **Anthony Dominick Benedetto**, (* 3. august 1926, New York, New York, USA† 21. júl 2023, New York) bol americký spevák, klavirista a maliar.

Vydal viac než päťdesiat štúdiových albumov, prevažne vo vydavateľstve Columbia Records.

V roku 2006 vydal album *Duets: An American Classic* zložený z duetov; spolu s ním tu spievali napríklad Bono, Paul McCartney alebo Elton John. V roku 2011 nasledovalo *Duets II*, kde s ním spievali okrem iných Mariah Carey, Amy Winehouse, Aretha Franklinová alebo Lady Gaga. V nasledujúcom roku vydal *Viva Duets*, kde sa stretol napríklad s Christinou Aguilera, Thalíou alebo spevákom Chayannem.

V októbri 2014 vydal s Lady Gagou album *Cheek to Cheek*, ktorý obsahuje 15 piesní z *Great American Songbook*.

Počas svojej kariéry získal šestnásť cien Grammy a jednu za celoživotný prínos. Získal aj cenu Emmy, mal hviezdu na Hollywoodskom chodníku slávy, v roku 1995 získal od The Recording Academy cenu *[[MusiCares Person of the Year]]*. Za prínos jazzu bol v roku 2006 ocenený *NEA Jazz Masters* a má čestný titul z niekoľkých univerzít, vrátane George Washington University, Juilliard School a Berklee College of Music.

## Referencie


## Iné projekty

## Externé odkazy
* Oficiálna stránka
* 
* Tony Bennett na FDb.cz

## Zdroj

Kategória:Popoví speváci USA
Kategória:Swingoví speváci USA
Kategória:Džezoví speváci USA
Kategória:Popoví klaviristi USA
Kategória:Swingoví klaviristi USA
Kategória:Džezoví klaviristi USA
Kategória:Maliari USA
Kategória:Držitelia ceny Grammy
Kategória:Držitelia ceny Emmy
Kategória:Osobnosti na poštových známkach
Kategória:Osobnosti z New Yorku
Maja Velšicová

**Maja Velšicová** (* 11. máj 1936, Baťovany, dnes Partizánske) je slovenská speváčka, herečka a moderátorka.

## Životopis
Počas štúdia herectva Velšicová vystupovala v Tatra revue. Velšicová si zahrala aj vo viacerých televíznych seriáloch, ako napríklad *Safari za kuchyňou*, *[[Rodinné prípady]]*, *[[Tajné životy]]* či *Rex*. Moderuje a spieva na televíznych staniciach  Šláger TV a Senzi TV. Jej manželom bol Michal Slivka, s ktorým mala dvoch synov: Mária a Borisa. Jej syn Boris náhle zomrel v Spojených štátoch v roku 2021.

Od roku 2015 vystupuje v zájazdovom hudobnom programe Šláger paráda. Od roku 2022 aktívne vystupuje v programoch speváka a producenta Martina Jakubca, ktorý ju zastupuje a je jej manažérom. Spoločne účinkujú v programe ŠLÁGER SHOW pre TV Šláger a na koncertoch na Slovensku a v Čechách.

## Referencie


Kategória:Slovenské speváčky
Kategória:Slovenské dabingové herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Partizánskeho
Zákľuky (vrch vo Veporských vrchoch)

**Zákľuky** () je názov vrchu vo Veporských vrchoch, krajinnom celku Slovenského rudohoria. Leží nad obcou Čierny Balog, približne  južne od Brezna.

## Poloha
Nachádza sa v západnej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Čierny Balog. Najbližšími sídlami sú severne situované Osrblie, severovýchodne ležiaci Čierny Balog a juhovýchodne Sihla, Lom nad Rimavicou a Drábsko, južne sa nachádza Detvianska Huta a Hriňová a západne Strelníky. Vrchol a južná časť hrebeňa patrí do Chránenej krajinnej oblasti Poľana.

## Opis
Zákľuky ležia na západe centrálnej časti Veporských vrchov, v hrebeni, vedúcom zo sedla Tlstý javor západným smerom cez Obrubovanec (). Severne sa nachádza Gazdov (), Kraklová (), Havaška () a vrch Pri javore (), východne Prostredný grúň (), Tlstý javor (), Obrubovanec () a Žabec (), južne Pätina (), Kľuka (), Záhorská skala (), Ramža () a Kopce () a západne Brusniansky grúň (), Hájny grúň (), Vepor (), Turníky () a Ostrý grúň (). Oblasť patrí do povodia rieky Hron; voda z južných aj západných svahov odteká Kamenistým potokom do Čierneho Hrona, severovýchodné časti odvodňuje Podtajchovský potok do Vydrova. Vrcholom prechádza červeno značená turistická Rudná magistrála.

### Výhľady
Vrchol pokrýva horská lúka, ktorá umožňuje rozhľad. Pri vhodných podmienkach je možné pozorovať najmä vrchy Veporských vrchov, Poľanu a Nízke Tatry.

## Prístup
* po  červeno značenej Rudnej magistrále:
** od západu zo Sedla pod Hrbom cez Tri vody a Hronček
** od východu zo sedla Tlstý javor cez Obrubovanec
* po  žltej značke z Čierneho Baloga cez Obrubovanec 
* po  modrej turistickej značke z Hronca cez rázc. Na Štompe

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Iné projekty

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Čierny Balog
Helsingin Jalkapalloklubi

**Helsingin Jalkapalloklubi** bežne známy ako **HJK Helsinki** je fínsky futbalový klub, ktorý sa nachádza v hlavnom meste Helsinki. Tím pôsobí v najvyššej fínskej súťaži Veikkausliiga. Klub vznikol v roku 1907 a svoje domáce zápasy hráva na štadióne Bolt Arena s kapacitou 10 770 miest.

## História
Klub vznikol v roku 1907. HJK je najúspešnejším a najslávnejším klubom vo Fínsku. Majstrom Fínska sa stali 32-krát a fínsky pohár vyhrali 14-krát. V sezóne 1998/99 sa HJK kvalifikovali do skupinovej fázy Ligy majstrov UEFA, v skupine skončili posledný no zaznamenali výhru proti SL Benfica (2:0). HJK je jediným tímom z Fínska, ktorý si zahral v skupinovej fázy niektorej z európskych súťaží, okrem Ligy majstrov si dvakrát zahrali v skupine Európskej ligy UEFA v sezónach 2014/15 a 2022/23 a zahrali si aj v skupine Konferenčnej ligy UEFA 2021/22.

## Úspechy

* **[[Veikkasuliiga]]** **(32x)**
** **Víťaz**: 1911, 1912, 1917, 1918, 1919, 1923, 1925, 1936, 1938, 1964, 1973, 1978, 1981, 1985, 1987, 1988, 1990, 1992, 1997, 2002, 2003, 2009, 2010, 2011, 2012, 2013, 2014, 2017, 2018, 2020, 2021, 2022
* '''Fínsky pohár''' **(15x)**
** **Víťaz:** 1966, 1981, 1984, 1993, 1996, 1998, 2000, 2003, 2006, 2008, 2011, 2014, 2016–17, 2020, 2025
* '''Liga majstrov UEFA'''
** **Skupinová fáza:** 1998/99

## HJK v európskych súťažiach

## Káder mužstva
**Súčasná zostava:**

 

## Externé odkazy
https://www.hjk.fi/?lang=en

## Zdroj

Kategória:Fínske futbalové kluby
Kategória:Futbalové kluby založené v 1907
Kategória:Šport v Helsinkách
PAOK FC

**PAOK FC** (, Πανθεσσαλονίκειος Αθλητικός Όμιλος Κωνσταντινουπολιτών, * *'P**anthessaloníkios **A**thlitikós **Ó**milos **K**onstadinoupolitón''), známy ako **PAOK Solún** skrátene **PAOK**, je grécky [[futbal]]ový klub, ktorý sídli v meste [[Solún]]. Klub pôsobí v najvyššej gréckej súťaži [[Grécka Superliga]]. Klub vznikol v roku [[1926]] a svoje domáce zápasy hrá na štadióne [[Toumba Stadium]] s kapacitou 28 703 miest.

== História klubu ==
Klub vznikol v roku [[1926]]. PAOK bol do roku 1959 súčasťou Macedónskej ligy v severnom Grécku. Sedemkrát sa stal PAOK majstrom Macedónska. V gréckej [[Grécka Superliga|superlige]] sa štyrikrát stali majstrom a to v sezónach 1975/76, 1984/85, 2018/19 a [[Grécka superliga 2023/2024|2023/24]].

Najväčším rivalom PAOK Solún je [[Olympiakos FC|Olympiakos]] a [[Aris Solún FC|Aris Solún]]. Za rivalov sa považujú aj dve aténske kluby [[Panathinaikos FC|Panathinaikos]] a [[AEK Atény FC|AEK Atény]].

== Úspechy ==

* **Super League** **(4x)**
** **Víťaz:** 1975/76, 1984/85, 2018/19, [[Grécka superliga 2023/2024|2023/2024]]
* **Grécky pohár** **(8x)**
** **Víťaz:** 1971/72, 1973/74, 2000/01, 2002/03, 2016/17, 2017/18, 2018/19, 2020/21
* **Macedonia FCA Championship** **(7x)**
** **Víťaz:** 1936/37, 1947/48, 1949/50, 1953/54, 1954/55, 1955/56, 1956/57

== PAOK v európskych súťažiach ==

**Poznámky**

 <small>Metalist Charkov bol diskvalifikovaný z klubových súťaží UEFA 2013/14 z dôvodu ovplyvňovania zápasov. Namiesto nich sa v štvrtom predkole objavil PAOK, ktorí bol vyradení v treťom predkole práve Charkovom.</small>

== Káder mužstva ==
**Súčasná zostava:'''

 

## Referencie

## Externé odkazy
* Oficiálna stránka 

## Zdroj

Kategória:Grécke futbalové kluby
Kategória:Futbalové kluby založené v 1926
Kategória:Solún
Zámena manželiek

**Zámena manželiek** () môže byť:

*britská reality televízna relácia z roku 2003, pozri Zámena manželiek (Spojené kráľovstvo)
*americká reality televízna relácia z roku 2004, pozri Zámena manželiek (USA)
*slovenská reality televízna relácia z roku 2004, pozri Zámena manželiek (Slovensko)
*česká reality televízna relácia z roku 2005, pozri Zámena manželiek (Česko)
*austrálska reality televízna relácia z roku 2012, pozri Zámena manželiek: Austrália
Macocha (telenovela)

***Macocha*** ( *La madrastra*) je mexická telenovela z produkcie spoločnosti Televisa v roku 2005. Hlavné úlohy stvárnili herci Victoria Ruffo a César Évora, v záporných rolách účinkovali Jacqueline Andere, Martha Julia, Guillermo García Cantú, Cecilia Gabriela, Sabine Moussier, René Casados a Sergio Mayer.

## Obsadenie
### Hlavné postavy

### Ďalší

### Špeciálni hostia
* Alfredo Adame – zahral si sám seba
* Laura Pausini – zahrala si sama seba
* Alejandra Barros – Diana

## Vysielanie na Slovensku

## Referencie

## Externé odkazy
* 
* 

Kategória:Mexické telenovely
Kategória:Telenovely z 2005
Kategória:Televízne seriály z roku 2005
Kategória:Telenovely Televisy
Vacuumlabs

**Vacuumlabs** je jeden z najväčších slovenských softwarových developerov. Vacuumlabs sa špecializuje na fintech, blockchain, a legal tech. Zameriava sa hlavne na medzinárodných klientov ako ázijská banka Standard Chartered (SBC) alebo americký dodávateľ finančných služieb Global Payment Solutions (GPS) ale aj český vyhľadávač leteniek Kiwi. V oblasti blockchain spolupracuje s IOHK, tímom ktorý stojí za kryptomenou Cardano.

## História
Spoločnosť založili Samuel Hapák, Tomáš Kulich, a Matej Ftáčnik v roku 2012 v Bratislave v priestoroch coworku The Spot. Spoločnosť od založenia viedol Samuel Hapák. V januári 2021 sa Vacuumlabs presťahoval do znovuotvoreného coworku The Spot v Skyparku. V 2022 prevzal vedenie firmy Matej Ftáčnik a v júni 2023 Miroslav Skovajsa a od apríla 2024 Tomáš Mašek.

## Podpora LGBT
Vacuumlabs podporuje LGBT projekty a inkluzivitu.

## The Spot
*The Spot*, založený 2011, bol prvý Slovenský co-work. Založili ho Peter Gabriž, Matej Ftáčnik, a Ivo Debnár. V priestoroch Spotu v budove obchodného domu Dunaj sídlil prvých pár rokov svojho pôsobenia aj Vacuumlabs. V januári 2021, Vacuumlabs obnovil *The Spot* v svojich priestoroch v Bratislave.

## Spin-offy
Spoločnosť založila alebo akcelerovala rôzne projekty.

V 2020, Vacuumlabs založil Daylight, americkú digitálnu banku zameranú na LGBT komunitu.

V 2019, jeden z partnerov spoločnosti, Majo Porvažník, založil právnu agentúru Sparring. Sparring ponúka právne služby začínajúcim firmám. V 2019, Vacuumlabs kúpil Trama, slovenský startup z Prešova ktorý ponúka služby registrovania ochranných známok.

V januári 2021, Vacuumlabs založil Rýchlotest-covid, firmu s ambíciou znížiť ceny COVID-19 PCR testov na Slovensku. V lete 2021, firma zabezpečovala COVID-19 testovanie pre konferenciu GLOBSEC a hudobné festivaly Pohoda a Atmosféra.

Spoločnosť stojí za kryptopeňaženkou pre Cardano AdaLite a robo fin-advisor platformou Moneyhoon.

## Referencie

## Externé odkazy
* Oficiálna stránka Vacuumlabs

Kategória:Slovenské softwarové firmy
Hovädzí Stroganov

[náhľad|Hovädzí Stroganov podávaný v [Moskva|Moskve]]
náhľad|Hovädzí Stroganov s ryžou

**Hovädzí Stroganov** (, ) je mäsité jedlo pochádzajúce z ruskej kuchyne, ktoré sa rozšírilo po celom svete. Býva tiež označované ako minútkový guláš. Pripravuje sa z hovädzej sviečkovice, ktorá sa nakrája na rezančeky a sprudka orestuje na oleji, kúsky mäsa sa potom prehrejú spolu s cibuľou, šampiňónmi, nakladanými uhorkami, kyslou smotanou a paradajkovým pretlakom. Podáva sa horúce, ako príloha sú v Rusku tradičné opekané zemiaky alebo vyprážané hranolky, ale aj ryža alebo cestoviny. Podľa starodávneho spôsobu podávania sa hotový Stroganov poleje vodkou alebo koňakom a zapáli.

Jedlo je pomenované podľa šľachtického rodu Stroganovcov. Názov sa zrejme prvýkrát objavuje v kuchárskej knihe *Podarok molodym chozjajkam* z roku 1861, hoci recept mal trochu jednoduchšiu podobu, ako hovädzie s mäsovým vývarom, horčicou a smotanou. Špecialita sa stala medzi ruskými majetnými vrstvami veľmi obľúbenou a po boľševickej revolúcii sa s emigrantmi dostala do celého sveta. Časom sa vytvoril rad krajových verzií, ako je napr. vo Švédsku obľúbený Stroganov z miestnej údeniny falukorv. V lacnejších reštauráciách sa Stroganov často pripravuje z bravčového alebo kuracieho mäsa.

## Referencie

## Zdroj

Kategória:Ruská kuchyňa
Kategória:Objekty nazvané po osobách
Turníky

**Turníky** () je názov vrchu vo Veporských vrchoch, krajinnom celku Slovenského rudohoria. Leží nad obcou Osrblie, približne  juhozápadne od Brezna.

## Poloha
Nachádza sa v západnej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a zasahuje na katastrálne územie obce Hronec a Osrblie. Najbližšími sídlami sú severne situované Osrblie a Hronec, západne sa nachádza obec Strelníky, juhovýchodne Sihla, Lom nad Rimavicou a Drábsko a východne Čierny Balog.

## Opis
Turníky ležia na západnom okraji Veporských vrchov, v hrebeni, vedúcom z Hájneho grúňa () severovýchodným smerom cez Gazdov () a Kraklovú (). Severne sa nachádza Ostrý grúň (), Veľké Čelno (), Jeleňová (), Smolová (), Kraklová () a Gazdov (), východne Poľana (), Havaška (), Ludkov vrch (), Zákľuky (), Obrubovanec () a Pätina (), južne Ramža (), Kopce (), Brusniansky grúň () a Hájny grúň () a západne Ľubietovská Bukovina (), Vepor () a Hrb (). Oblasť patrí do povodia rieky Hron, kde vodu z juhovýchodných svahov odvádza Hronček do Kamenistého potoka, zo západných a severných Osrblianka. Na vrchol nevedie značená turistická trasa a vrcholom prechádza hranica Chránenej krajinnej oblasti Poľana.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať najmä okolité vrchy Veporských vrchov, Poľanu a Nízke Tatry.

## Prístup
Na vrchol nevedie značený turistický chodník, no okolím prechádza:
* severne vedúca  červeno značená Rudná magistrála zo Sedla pod Hrbom cez Tri vody a Hronček na Zákľuky
* západne vedúca  modrá značka z Hronca cez Tri vody do sedla Jasenová
* južne vedúca  zelená značka z lokality Hronček do sedla Jasenová

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Hronec (okres Brezno)
Kategória:Osrblie
Jamie Redknapp

**Jamie Frank Redknapp** (* 25. jún 1973, Barton on Sea, Hampshire, Anglicko) je bývalý anglický profesionálny futbalista, ktorý aktívne pôsobil od roku 1989 do roku 2005. Je odborníkom v Sky Sports a redakčným športovým publicistom v *[[Daily Mail]]*. Jamie je známy ako technicky zručný a kreatívny stredopoliar, ktorý bol tiež presným strelcom priamych kopov, Redknapp hral za AFC Bournemouth, Southampton, Liverpool a Tottenham Hotspur a bol kapitánom posledných dvoch klubov. V rokoch 1995 až 1999 tiež odohral 17 zápasov za anglickú reprezentáciu a bol členom anglického tímu, ktorý sa dostal do semifinále Majstrovstiev Európy 1996. 11 rokov pôsobil v Liverpoole, kde bol taktiež aj kapitánom klubu a podieľal sa na víťazstve vo finále EFL Cupu v roku 1995.

V roku 1998 sa oženil s popovou speváčkou Louise. Redknapp pochádza zo známej futbalovej rodiny. Jeho otcom je futbalový tréner Harry Redknapp. Je tiež bratrancom Franka Lamparda a synovcom bývalého trénera West Ham United Franka Lamparda st.

## Trénerská kariéra
21. septembra 2007 Chelsea údajne oslovila Redknappa, aby sa stal asistentom Avrama Granta.

11. decembra 2008 bolo oznámené, že Jamie Redknapp sa stane trénerom rezervného tímu Chelsea a to na dva dni v týždni počas toho ako študoval, aby získal UEFA trénerskú licenciu. Voľné miesto vzniklo po tom, čo bol bývalý tréner rezervného tímu Chelsea Brendan Rodgers najatý do tímu Watford v EFL Championship.

## Úspechy

### Hráčske
**Liverpool**

* EFL Cup: 1994/1995
* FA Charity Shield: 2001
* Superpohár UEFA: 2001

**Anglicko U21**

* Turnaj v Toulone: 1993, 1994

## Referencie

Kategória:Anglickí futbalisti
Kategória:Hráči Tottenham Hotspur FC
Kategória:Hráči Southampton FC
Kategória:Hráči Liverpool FC
Kategória:Hráči AFC Bournemouth
Kategória:Hráči FA Premier League
Kategória:Hráči Majstrovstiev Európy vo futbale 1996
Kategória:Anglickí národní futbalisti do 21 rokov
Kategória:Anglickí národní futbalisti
Kategória:Futbaloví stredopoliari
Kategória:Osobnosti z grófstva Hampshire
Yarck

**Yarck** je sídlo v severnej časti regiónu Goulburn Valley v štáte Viktória v Austrálii. Mesto leží v okrese Murrindindi a na diaľnici Maroondah Highway, 166 km severovýchodne od hlavného mesta štátu Melbourne. Pri sčítaní ľudu v roku 2021 malo Yarck a jeho okolie 194 obyvateľov.

Pošta v meste Yarck bola otvorená približne vo februári 1877. Železnica prišla v novembri 1890, keď odbočka z Tallarooku bola predĺžená do Mertonu. Trať a stanica boli uzavreté v roku 1978.

K vybaveniu v meste patrí obchod so zmiešaným tovarom, hotel, dve kaviarne, kníhkupectvo a pekáreň.

## Referencie

## Externé odkazy
* Webová stránka Yarck Township

Kategória:Sídla vo Viktórii (Austrália)
Mathinna

**Mathinna** je vidiecke sídlo v oblasti miestnej správy (LGA) Break O'Day (97 %) a Dorset (3 %) v severovýchodnom regióne LGA Tasmánie. Lokalita je vzdialená asi 83 km juhozápadne od mesta St Helens.

Sčítanie ľudu v roku 2021 zaznamenalo v Mathinna 131 obyvateľov. 

Je to malé austrálske vidiecke sídlo na severovýchode Tasmánie, 63 km východne od Launcestonu. Bolo pomenované po mladom domorodom dievčati, ktoré bolo poslané žiť s viceguvernérom Van Diemen's Land, Sirom Johnom Franklinom a jeho manželkou Lady Jane Franklinovou.

## História
Mathinna bola vyhlásená za vidiecku lokalitu v roku 1976. 

Mesto sa stalo centrom ťažby zlata krátko po objavení zlata v oblasti v 90. rokoch 19. storočia. Baňa Golden Gate v Mathinne bola jednou z najvýnosnejších zlatých baní v Tasmánii, hneď po Beaconsfielde. Na svojom vrchole koncom 90. rokov 19. storočia malo mesto viac ako 5 000 obyvateľov, vrátane veľkého počtu čínskych baníkov, čo z neho v tom čase robilo tretie najväčšie mesto v Tasmánii.  Ťažobná spoločnosť Riltec so sídlom v Melbourne sa neúspešne pokúsila obnoviť baňu Golden Gate v roku 1994, hoci nedávne snahy o ťažbu zlata boli úspešnejšie, s cieľom produkcie 70 000 uncí vyrobených pre baňu Mathinna v roku 2006.

Poštový úrad Blackboy bol otvorený 30. júna 1870, bol premenovaný na Reedy Marsh, Blackboy v roku 1871 a Mathinna v roku 1882.

Bývalý premiér Tasmánie Eric Reece sa narodil v tomto meste v roku 1909.

## Geografia
Rieka Scamander tvorí časť severnej a väčšiny severovýchodnej hranice Mathinna.

## Cestná infraštruktúra
Cesta B43 (Mathinna Road) vstupuje z juhu a vedie severozápadným a západným smerom do dediny. Odtiaľ cesta pokračuje na západ ako C401 (Upper Esk Road).

## Referencie

## Zdroj

Kategória:Sídla v Tasmánii
Ostrý grúň (vrch vo Veporských vrchoch)

**Ostrý grúň** () je vrch vo Veporských vrchoch, krajinnom celku Slovenského rudohoria. Leží nad obcou Osrblie, približne  juhozápadne od Brezna.

## Poloha
Nachádza sa v západnej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Banská Bystrica a na katastrálnom území obce Ľubietová. Najbližšími sídlami sú severovýchodne situované Osrblie, západne sa nachádza Ľubietová a Strelníky a východne Čierny Balog.

## Opis
Ostrý grúň leží na západnom okraji Veporských vrchov, v rázsoche, vedúcej severovýchodne z vrchu Vepor (). Severne sa nachádza Kolba (), Veľké Čelno (), Smolová () a Jeleňová (), východne Tajchová (), Kraklová (), Gazdov () a Zákľuky (), južne Turníky (), Brusniansky grúň (), Hájny grúň () a Vepor () a západne Čiefov vrch (), Hrb () a Žliabky (). Oblasť patrí do povodia rieky Hron, kde vodu z južných a východných svahov odvádza Osrblianka a zo západných a severných jej prítok Jeleňovský potok. Na vrchol nevedie značená turistická trasa a vrch je súčasťou Chránenej krajinnej oblasti Poľana.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Poľanu a východnú časť Nízkych Tatier.

## Prístup
Na vrchol nevedie značený turistický chodník, no neďalekým hrebeňom a tiež údolím Jeleňovského potoka prechádza  červeno značená Rudná magistrála zo sedla Jasenová cez Vepor (), Sedlo pod Hrbom, rázcestie Tri vody a Hronček na Zákľuky. Na ňu sa pripájajú  modré značky z Hronca, Predajnej a Ľubietovej.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Ľubietová
Football League First Division

**Football League First Division** bola anglická futbalová súťaž, ktorá predchádzala dnešnej Premier League. Medzi rokmi 1888 až 1992 bola najvyššou ligou v Anglicku. Po tom, ako sa Premier League osamostatnila, bola od roku 1992 do roku 2004 druhou najvyššou súťažou. V roku 2004 bola nahradená súťažou známou ako EFL Championship. Second Division bola nahradená League One a Third Division bola nahradená League Two.

## História
Súťaž bola založená v roku 1888 riaditeľom Aston Villy Charlie Fosseym. Pôvodne sa jednalo o súťaž, v ktorej nastupovalo 12 klubov (Acrington, Aston Villa, Blackburn Rovers, Bolton Wanderers, Burnley, Derby County, Everton, Notts County, Preston North End, Stoke (teraz Stoke City ) a Wolverhampton Wanderers. V roku 1892 sa pridali kluby z Football Alliance, preto sa liga rozšírila na dve. Prvá získala názov Football League First Division a druhá Football League Second Division. Po ďalších 100 rokoch bola First Division najvyššou súťažou v Anglicku. Až v roku 1992 sa 22 tímov First Division rozhodlo odstúpiť z First Division a založiť Premier League. Kluby to urobili z dôvodu, že chceli maximalizovať svoje zisky z televíznych práv. V tom čase v Anglicku zaostával za Španielskom a Talianskom. Football League bola reorganizovaná. First Division bola premena na 2. najvyššiu súťaž, Second a Third Divison na 3. a 4. najvyššiu súťaž, v novom formáte potom pri všetkých súťažiach zostal systém play-off. Fourth Division bola ako jediná súťaž zrušená.

V roku 2004 bola z komerčných dôvodov premenovaná First Division na The Championship. Avšak naďalej zostala súťaž druhou najvyššou v Anglicku.

## Počet tímov

† ako druhá najvyššia súťaž v Anglicku (od roku 1992)

## Prehľad víťazov

## Football League (18881892, 1. úroveň)

## Football League First Division (18921992, 1. úroveň)

* **Hrubo** sú zvýraznené tímy, ktoré zvíťazili v FA Cupe a v lige alebo zvíťazili v lige a európskom pohári.

## Football League First Division (19922004, 2. úroveň)

Poznámka:

* V sezóne 1994/95 postupovali do Premier League iba dva tímy (víťaz ligy a víťaz play-off) z dôvodu zníženia počtu účastníkov najvyššej súťaže z 22 tímov na 20.

## Zdroj

Kategória:Anglické futbalové súťaže
Kategória:Najvyššie národné futbalové súťaže
Kategória:Futbalové súťaže v Európe
Hampden Park

**Hampden Park** často označovaný ako **Hampden**, je futbalový štadión v oblasti Mount Florida v Glasgowe v Škótsku. S kapacitou 51,866  slúži ako národný futbalový štadión škótskej reprezentácie a viac ako storočie bol štadiónom domovom klubu Queen's Park. Hampden pravidelne hostí posledné fázy súťaží Škótskeho pohára a Škótskeho ligového pohára a používa sa aj na hudobné koncerty a iné športové podujatia. V roku 2014 bol napríklad prekonfigurovaný ako atletický štadión pre Commonwealth Games 2014.

## Otvorenie štadióna
V čase otvorenie Hampden Parku v roku 1903 bol štadión najväčší na svete s kapacitou niečo vyše 100 000 divákov. Kapacita sa medzi rokmi 1927 až 1937 zvyšovala a dosiahla až 150 000 divákov. Rekordná návštevnosť štadióna bola 149 415 divákov na zápase Škótsko - Anglicko v roku 1937. Je to európsky rekord v návštevnosti na medzinárodný futbalový zápas. Prísnejšie bezpečnostné predpisy znamenali, že kapacita bola v roku 1977 znížená na 81 000. Štadión bol odvtedy kompletne zrekonštruovaný, pričom posledné práce boli dokončené v roku 1999.

Na štadióne sídlia kancelárie Škótskej futbalovej asociácie (SFA) a Škótskej profesionálnej futbalovej ligy (SPFL). Hampden hostil prestížne športové podujatia, vrátane troch finále Európskeho pohára / Ligy majstrov, dvoch finále Pohára víťazov pohárov a finále Pohára UEFA. 

Hampden je štadión kategórie 4 UEFA.

## Zdroj

Kategória:Celtic FC
Kategória:Športoviská na Letných olympijských hrách 2012
Kategória:Futbalové štadióny v Škótsku
Kategória:Stavby v Glasgowe